Τόμι Λι Τζόουνς

Ο Τόμι Λι Τζόουνς (αγγλικά: Tommy Lee Jones), (15 Σεπτεμβρίου 1946) είναι Αμερικανός ηθοποιός και σκηνοθέτης. Κέρδισε το Όσκαρ Β' Ανδρικού Ρόλου για την ερμηνεία του στην ταινία Ο φυγάς (The Fugitive) του 1993.

 Βιογραφικό 
Γεννήθηκε στο Σαν Σάμπα του Τέξας στις 15 Σεπτεμβρίου του 1946. Σπούδασε με υποτροφία στο Χάρβαρντ, όπου ήταν συγκάτοικος με τον μετέπειτα αντιπρόεδρο των Η.Π.Α. Αλ Γκορ.

Ο Τόμι Λι Τζόουνς έχει παντρευτεί τρεις φορές και έχει δύο παιδιά. Σήμερα μένει σε ένα προάστιο στο Σαν Αντόνιο.

 Καριέρα 
Έκανε το ντεμπούτο του στο Μπρόντγουεϊ το 1969 με το έργο A Patriot for Me. Το 1971 έπαιξε στο έργο Four on a Garden μαζί με την Κάρολ Τσάνινγκ και τον Σιντ Σίζαρ και τρία χρόνια αργότερα στο έργο Ulysses in Nighttown. Το 1970 έκανε την πρώτη του εμφάνιση στον κινηματογράφο, στην ταινία Ιστορία αγάπης (Love Story) όπου υποδύθηκε έναν φοιτητή του Χάρβαρντ. Εφτά χρόνια αργότερα ακολούθησε η ταινία Κτυπούσε σαν κεραυνός (Rolling Thunder), στην οποία υποδύθηκε έναν βετεράνο του Βιετνάμ.

Το 1980, προτάθηκε για τη Χρυσή Σφαίρα για τον ρόλο του στην ταινία Η Κόρη του ανθρακωρύχου (Coal Miner's Daughter) όπου υποδύθηκε τον σύζυγο της τραγουδίστριας της κάντρι Λορέτα Λιν. Τρία χρόνια αργότερα έλαβε το Βραβείο Έμμυ Α' Ανδρικού Ρόλου για την ερμηνεία του στην ταινία για την τηλεόραση The Executioner's Song (που ήταν μεταφορά του ομώνυμου έργου του Νόρμαν Μέιλερ), στην οποία υποδύθηκε τον δολοφόνο Γκάρι Γκίλμορ (Gary Gilmore). Το 1989, προτάθηκε για βραβείο Εμμυ για τον ρόλο του στην τηλεοπτική σειρά Lonesome Dove.

Πρώτη φορά προτάθηκε για το Όσκαρ β' ανδρικού ρόλου για την ερμηνεία του στην ταινία JFK, η ιστορία που χαράχτηκε στη μνήμη μας (JFK) το 1991. Τελικά το κέρδισε ως πράκτορας Σάμιουςλ Τζεράρντ στην ταινία Ο φυγάς δύο χρόνια αργότερα. Επίσης βραβεύτηκε με το Βραβείο α΄ ανδρικού ρόλου στο Φεστιβάλ Καννών, το 2005, για τον ρόλο του στην ταινία Οι τρεις ταφές του Μελκιάδες Εστράδα (The Three Burials of Melquiades Estrada). Το 2007 υποδύθηκε τον πατέρα ενός στρατιώτη που είχε πολεμήσει στο Ιράκ, ο οποίος ερευνά την εξαφάνιση και τη δολοφονία του γιου του, μετά την επιστροφή του τελευταίου στις Η.Π.Α στην ταινία Στην κοιλάδα του Ηλά (In the Valley of Elah) και έναν σερίφη που κυνηγά έναν δολοφόνο στο Καμιά πατρίδα για τους μελλοθάνατους (No Country for Old Men). Το 2012 υποδύθηκε τον αρχηγό των ρεπουμπλικανών, Θαδδαίο Στίβενς, στην επική παραγωγή του Στίβεν Σπίλμπεργκ Λίνκολν (Lincoln). Την ίδια χρονιά πρωταγωνίστησε μαζί με τη Μέριλ Στριπ στην ταινία Ποτέ δεν είναι αργά (Hope Springs), του Ντέιβιντ Φράνκελ.

Άλλες ταινίες στις οποίες συμμετείχε ο Τζόουνς είναι: Σε κατάσταση πολιορκίας (Under Siege) (1992), Η έκρηξη  (Blown away) (1994), Natural Born Killers (1994), Batman Forever (1995), Οι Άνδρες με τα μαύρα (Men in Black) (1997), Καταιγίδα στην ομίχλη (In the Electric Mist) (2009) και Το τρένο της λύτρωσης (The Sunset Limited) (2011).

 Φιλμογραφία 
+ Κινηματογραφικές ταινίεςΈτοςΤίτλοςΡόλοςΠρωτότυποςΕλληνικός1970Love StoryΙστορία αγάπηςΧανκ1973Life StudyLife StudyΓκας1975Eliza's HoroscopeEliza's HoroscopeΤόμι Λι1976Jackson County JailΘύμα βιασμούΚόλεϊ Μπλέικ1977Rolling ThunderΧτυπούσε σαν κεραυνόςΤζόνι Βόντεν1978The BetsyThe BetsyΆντζελο Περίνο / ραλίσταςEyes of Laura MarsΤα μάτια της Λώρα ΜαρςΤζον Νέβιλ1980Coal Miner's DaughterH κόρη του ανθρακωρύχουΝτούλιτλ Λιν1981Back RoadsΛεωφόροι και μονοπάτιαΈλμορ Πρατ1983Nate and HayesΆγρια νησιάMπούλι Χέιζ1984The River RatΠεριπέτεια στο ΜισισιπίΜπίλι1986Black Moon RisingΟ κινούμενος κεραυνόςΚουίντ1987The Big TownΤο αγόρι με το χρυσό χέριΤζορτζ Κόουλ1988Stormy MondayΕπικίνδυνη ΔευτέραΚόσμο1989The PackageΤο πακέτοΤόμας Μπογιέτ1990Fire BirdsΤα πουλιά της φωτιάςΜπραντ Λιτλ1991JFKJFK, η ιστορία που χαράχτηκε στη μνήμη μαςΚλέι Σο1992Under SiegeΣε κατάσταση πολιορκίαςΓουίλιαμ Στάρνιξ1993House of CardsΑκροβατώντας στη σιωπήΤζέικ ΜπιρλάντερThe FugitiveΟ φυγάςπράκτορας Σάμιουελ ΤζεράρντHeaven & EarthΟυρανός και ΓηΣτιβ Μπάτλερ1994Blown AwayΈκρηξηΓκέριτιThe ClientΟ πελάτηςΡόι ΦόλτριγκBlue SkyΜπλε ουρανόςΧανκ ΜάρσαλNatural Born KillersΓεννημένοι δολοφόνοιΝτουάιτ ΜακλάσκιCobbΚομπΤάι Κομπ1995Batman ForeverΜπάτμαν για πάνταΧάρβεϊ Ντεντ/Διπρόσωπος1997VolcanoΗφαίστειοMάικ ΡόαρκMen in BlackΟι άνδρες με τα μαύραKέι1998U.S. MarshalsΣτα ίχνη του φυγάπράκτορας Σάμιουελ ΤζεράρντSmall SoldiersΜικροί στρατιώτεςTζιπ Χάζαρντ (φωνή)1999Double JeopardyΔιπλός κίνδυνοςTράβις2000Rules of EngagementΚατάχρηση εξουσίαςσυνταγματάρχης Χέιζ ΧότζεςSpace CowboysSpace CowboysΧοκ Χόκινς2002Men in Black IIΟι άνδρες με τα μαύρα 2Kέι2003The HuntedΟ κυνηγημένοςΕλ Τι ΜπόναμThe MissingΗ απαγωγήΣάμιουελ Τζόουνς2005Man of the HouseΜυστικός Πράκτορας Σαρπ: Επιχείρηση ΜαζορέτεςΡόναλντ ΣαρπThe Three Burials of Melquiades EstradaΟι τρεις ταφές του Μελκιάδες ΕστράδαΠιτ Πέρκινς2006A Prairie Home CompanionΗ καλύτερη παρέαΤσεκούρι2007No Country for Old MenΚαμιά πατρίδα για τους μελλοθάνατουςΕντ Τομ ΜπελIn the Valley of ElahΣτην κοιλάδα του ΗλάΧανκ Ντίρφιλντ2009In the Electric MistΚαταιγίδα στην ομίχληΝτέιβ Ρόμπισο2010The Company MenThe Company MenΤζιν Μακλάρι2011Captain America: The First AvengerΟ πρώτος εκδικητής: Captain AmericaTσέστερ Φίλιπς2012Men in Black 3Οι άνδρες με τα μαύρα 3KέιHope SpringsΠοτέ δεν είναι αργάΆρνολντEmperorO αυτοκράτοραςστρατηγός Ντάγκλας ΜακάρθουρLincolnΛίνκολνΘαδδαίος Στίβενς2013The FamilyΕπικίνδυνη οικογένειαΡόμπερτ Σάνσφιλντ2014The HomesmanΜέχρι το τέλοςΤζορτζ Μπριγκς2016CriminalΕγκληματίαςδρ ΦρανκςJason BourneΤζέισον ΜπορνΡόμπερτ ΝτιούιMechanic: ResurrectionΤο Μούτρο: Η επιστροφήΜαξ Άνταμς2017Shock and AweShock and AweTζο ΓκάλογουεϊJust Getting StartedΒίλα ΚάπριΛίο2019Ad AstraAd AstraKλίφορντ Μακμπράιντ2020WanderWanderΤζίμι ΚλιτςThe Comeback TrailΠώς να σκοτώσεις τον πρωταγωνιστή σουΝτιουκ Μοντάνα2023FinestkindΈλντριτζThe BurialΤζερεμάια Οκίφι
 Παραπομπές 

 Βιβλιογραφία 
 Grunert, Andrea, «Les bons et les méchants selon Tommy Lee Jones», in: Francis Bordat et Serge Chauvin (eds.) Les bons et les méchants Université Paris X, 2005, p. 339–352, ISBN 2-907335-30-8.
 Εξωτερικοί σύνδεσμοι 

Κατηγορία:Αμερικανοί σκηνοθέτες
Κατηγορία:Βραβευμένοι με Όσκαρ Β' Ανδρικού Ρόλου
Κατηγορία:Βραβευμένοι με Χρυσή Σφαίρα Β΄ Ανδρικού Ρόλου
Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Αντρικός Ρόλος)